Johannes Dinckel

Johannes DINCKEL (naskiĝinta la 23-a de junio 1545 en Tröchtelborn, mortinta la 24-a de decembro 1601 en Coburg) estis germana teologo kaj unua generalsuperintendanto en Coburg.

 Vivo 
Post frekvento de la lernejo en Gotha, kie li instruitis ankaŭ fare de Cyriacus Lindemann, li studis ĉe la universitatoj de Wittenberg kaj Erfurto, kie li magistriĝis en la 1567-a jaro. Li dediĉis sin ĉefe al la lingvo hebrea kaj fariĝis poste kaj instruisto pri logiko ĉe la Konsilantargimnazio kaj paralele profesoro de la hebrea ĉe la Universitato de Erfurto.

En la 1580-a jaro li transloĝiĝis al Gotha por deĵori kiel ĉefdiakono kaj gimnazie kiel lernejestro. Nur tri jarojn poste oni vokis lin al Coburg por esti paroĥestro kaj superintendanto. Poste li estis la unua coburga paroĥo kun la titolo Generalsuperintendent.

 Graveco 
Pro elstaraj konoj de la hebrea Dinckel havis siatempe grandan renomon. Komisiite de la duko Johann Casimir li vizitadis en la regiono de Coburg multajn preĝejajn komunumojn kaj edukejojn kaj skribis regularon por bona manaĝerado de urbaj lernejoj. Krome li fondis la bibliotekon ĉe la preĝejo Sankta Maŭrico.

 Verkoj (elekto) 
 De orgine, causis, typo et ceremoniis illius ritus, qui fulgo in scholis Deposito appellatur, oratio, Erfurt 1578
 Epitome Grammaticae Ebraene, Wittenberg 1579
 Oratio de Ebraeae Linguae primis instauratioriborus, Gotha 1582
 Hausknecht oder vom Amt der Diener, wie man die selbigen erwählen soll, auch wie sie sich in ihrem Amte gegen ihre Herren, und wiederum die Herrn gegen ihre Diener verhalten sollen, Erfurt 1583 (Übersetzung einer lateinischen Schrift von Gilbert Cousin)
 Calendarium poëticum
 De Justino Pezoldo, Erfurtischen Stadt-Physico, Erfurt 1583
 De Depositione Scholastica, Frankfurt 1607
 Homiliae Catecheticae
 De Vsu Dialecticos

 Literaturo 
 Thilo Krieg: Das geehrte und gelehrte Coburg. Coburger Heimatkunde und Heimatgeschichte. Herausgegeben von der Coburger Landesstiftung und dem Coburger Heimatverein, Coburg 1927.
 H. A. Erhard: "Dinckel, Johann", en: Johann Samuel Ersch, Johann Gottfried Gruber: Allgemeine Encyclopädie der Wissenschaften und Künste. Sekcio 1, parto 25, p. 227.

 Eksteraj ligiloj 

 Biografio ĉe ADB.

Kategorio:Germanaj filologoj
Kategorio:Germanaj teologoj
Kategorio:Akademianoj
Kategorio:Homoj rilataj al Erfurto